id en en en en id en en fr ms ca id en en en id en en fr ms ca id id en id ms id ms id id it id id id ms ms ms id id ms ms ms id id en id id id id id en en de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Apa Yang Sistem Pendidikan Finland Telah Buat ke Atas Kamu, Anak-anak? – Saifulislam.Com
Friday , September 2 2022
Semalam selepas makan, anak timbulkan topik kebimbangannya dengan kawan-kawan yang secara terbuka menyatakan tidak kisah kalau gagal dalam pelajaran.
Katanya hairan sebab dulu semasa di Finland, apabila cikgu mengadakan ujian atau kuiz, memang ada yang gagal tetapi hanya seorang dua. Di sekolah sekarang jika separuh kelas gagal ujian pun macam biasa-biasa sahaja.
Pertamanya kami buat rumusan umum bahawa ini mungkin kerana pandemik. Bersekolah di atas talian memang sangat susah untuk menikmati persekolahan. Kita masih baharu di Ireland dan belum berpeluang melihat norma kehidupan yang sebenar.
Tetapi semalam itu adalah peluang. Saya gunakan peluang tersebut untuk ingatkan mereka apa yang pengalaman persekolahan di Finland telah buat kepada mereka, tanpa mereka sedar.
Semasa bersekolah di Finland, biasa sahaja anak-anak macam kanak-kanak dan remaja lain di mana-mana, mereka merungut tentang sekolah dan cikgu. Tahap murid berpuas hati dengan sekolah di Finland ada tinggi dan rendah berbanding data tentang kebagusan sekolah dan sistem pendidikannya. Namun, kebaikan yang kita nikmati jangan dilupa.
Ini peluang kami membuat tinjauan retrospektif, pasca sistem pendidikan Finland.
Motivasi ada dua; ekstrinsik (luaran), dan intrinsik (dalaman).
Motivasi luaran adalah dalam bentuk ganjaran, menggembirakan hati emak ayah, menjaga reputasi sekolah, bangga jika gred peperiksaan bagus, semua itu ada manfaatnya. Namun, motivasi ekstrinsik (luaran) akan hilang keberkesanannya selepas sekolah rendah di kalangan kebanyakan murid (Kohn, 1993).
Ia juga punca kepada tekanan dan kegelisahan (anxiety).
Motivasi intrinsik lahir daripada keghairahan mendalam anak, minat dan sebab-sebab untuk belajar dan berusaha keras.
Hasil kerja yang lahir daripada motivasi intrinsik membawa kepada keyakinan diri yang baik dan semangat untuk bertekad, walaupun semasa mendepani masalah dan kegagalan.
Murid boleh hilang minat belajar dengan mudah apabila meningkat remaja.
Penyelamatnya adalah motivasi instrinsik. Jika semasa sekolah rendah berpeluang menikmati pembelajaran dengan motivasi intrinsik, maka eloklah bekalan menuju keremajaan yang sukar.
Tetapi motivasi intrinsik ini amat sukar untuk wujud dalam diri pelajar melainkan sistem pendidikan direkabentuk secara bijak dan berwibawa.
Ramai orang percaya bahawa jika tiada peperiksaan, murid jadi malas. Walhal tanpa peperiksaanlah, murid berpeluang membina motivasi intrinsik.
Orang susah hendak percaya tetapi “kamu telah menempuhnya, bukan?”
Saya ingatkan anak-anak, “kamu ingat semasa di Finland, setiap semester cikgu semak personal goal kamu? Gol semester lepas tercapai atau tidak, semester ini nak capai apa dan bagaimana strateginya… kamu mungkin tidak rasa benda itu ‘berguna’!”
Biasalah remaja, mengutuk cikgu dan sekolah adalah benda biasa. Tetapi tanpa sedar, dan kamu memang tidak sedar semasa itu, faktor luaran untuk mendesak kamu belajar telah disingkir daripada kehidupan. 4 tahun kamu belajar di Finland, ia adalah dengan dorongan dalaman yang sekolah sokong melalui rekabentuk.
Frankly speaking, anak-anak kami memang merapu pun dan banyak memeningkan kepala abi dan ummi mereka. Tetapi kami tahu kami tidak perlu membebel suruh mereka belajar.
Kemampuan anak untuk perasan ada sesuatu yang tidak kena dengan motivasi rakan-rakan sekelas apabila mereka secara terbuka mengaku tidak kisah gagal di dalam akademik dan persekolahan itu pun, adalah nikmat yang kami syukuri.
Moga saki baki kebaikan dari Finland boleh kekal dan media sosial tidak merosakkan kamu.
Itu sahaja kebimbangan kami sebab media sosial ini ‘setan gondol’ perosak segala kebaikan dan peluang.
Pembelajaran Regulasi Kendiri by hasrizal
Previous Erti Beragama Yang Hilang (2021)
Next Anak Meragam Tidak Mahu ke Tadika
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved